ระเบียบกรมพัฒนาฝีมือแรงงานระเบียบกรมพัฒนาฝีมือแรงงานว่าด้วยการอุทธรณ์กรณีไม่ออกใบอนุญาตหรือไม่ต่ออายุใบอนุญาตดำเนินการทดสอบฝีมือคนหางานพ.ศ. ๒๕๔๐[๑] อาศัยอำนาจตามความในมาตรา ๔๗ อัฏฐแห่งพระราชบัญญัติจัดหางานและคุ้มครองคนหางาน พ.ศ. ๒๕๒๘แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗ประกอบกับข้อ ๙แห่งระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐพ.ศ. ๒๕๓๒อธิบดีกรมพัฒนาฝีมือแรงงานจึงออกระเบียบกำหนดขั้นตอนและระยะเวลาปฏิบัติราชการสำหรับการอุทธรณ์กรณีไม่ออกใบอนุญาตหรือไม่ต่ออายุใบอนุญาตดำเนินการทดสอบฝีมือคนหางานไว้ดังต่อไปนี้ข้อ ๑ระเบียบนี้เรียกว่า ระเบียบกรมพัฒนาฝีมือแรงงานว่าด้วยการอุทธรณ์กรณีไม่ออกใบอนุญาตหรือไม่ต่ออายุใบอนุญาตดำเนินการทดสอบฝีมือคนหางานพ.ศ. ๒๕๔๐ข้อ ๒ระเบียบนี้ให้ใช้บังคับตั้งแต่วันที่ ๑๓ มกราคม พ.ศ. ๒๕๔๐ เป็นต้นไปข้อ ๓ให้ยกเลิกระเบียบกรมพัฒนาฝีมือแรงงานว่าด้วยการอุทธรณ์กรณีไม่ออกใบอนุญาตหรือไม่ต่ออายุใบอนุญาตดำเนินการทดสอบฝีมือคนหางานพ.ศ. ๒๕๓๙ ลงวันที่ ๑๕กรกฎาคม พ.ศ. ๒๕๓๙ข้อ ๔ผู้ขอรับอนุญาตดำเนินการทดสอบฝีมือคนหางาน ซึ่งอธิบดีกรมพัฒนาฝีมือแรงงานไม่ออกใบอนุญาตดำเนินการทดสอบฝีมือคนหางานหรือผู้รับอนุญาตดำเนินการทดสอบฝีมือคนหางานซึ่งอธิบดีกรมพัฒนาฝีมือแรงงานไม่ต่ออายุใบอนุญาตดำเนินการทดสอบฝีมือคนหางานที่ประสงค์จะอุทธรณ์ต่อรัฐมนตรีว่าการกระทรวงแรงงานและสวัสดิการสังคมให้ยื่นอุทธรณ์พร้อมด้วยหลักฐานเอกสารดังต่อไปนี้(๑) ภาพถ่ายบัตรประจำตัวประชาชนของผู้ยื่นอุทธรณ์(๒) บัญชีรายการเครื่องจักร เครื่องมือและวัสดุอุปกรณ์ที่ใช้ในการทดสอบฝีมือคนหางาน(๓) แผนที่ตั้งสถานทดสอบฝีมือคนหางาน โดยสังเขป(๔) สำเนาหรือภาพถ่ายเอกสารแสดงกรรมสิทธิ์หรือสิทธิครอบครองในที่ดินอันเป็นที่ตั้งสถานทดสอบฝีมือคนหางาน(๕)สำเนาหรือภาพถ่ายใบอนุญาตดำเนินการทดสอบฝีมือคนหางานกรณีอุทธรณ์ไม่ต่ออายุใบอนุญาตดำเนินการทดสอบฝีมือคนหางาน(๖) เอกสารอื่น ๆ ตามที่กรมพัฒนาฝีมือแรงงานกำหนดข้อ ๕การยื่นอุทธรณ์ตามระเบียบนี้ให้ยื่น ณ สำนักงานเลขานุการรัฐมนตรีกระทรวงแรงงานและสวัสดิการสังคมข้อ ๖เมื่อสำนักงานเลขานุการรัฐมนตรีกระทรวงแรงงานและสวัสดิการสังคมได้รับอุทธรณ์แล้วให้ส่งอุทธรณ์พร้อมหลักฐานเอกสารไปยังกรมพัฒนาฝีมือแรงงานเพื่อมอบให้ฝ่ายนิติการสำนักงานเลขานุการกรมดำเนินการต่อไปข้อ ๗เมื่อฝ่ายนิติการ สำนักงานเลขานุการกรมกรมพัฒนาฝีมือแรงงานได้รับอุทธรณ์แล้วให้ดำเนินการ ดังต่อไปนี้(๑) ตรวจอุทธรณ์และหลักฐานเอกสารให้ครบถ้วนถูกต้อง(๒) กรณีข้อเท็จจริงตามอุทธรณ์ไม่ชัดแจ้งหรือพยานหลักฐานไม่เพียงพอที่จะพิจารณาวินิจฉัยเรื่องได้ ให้สอบข้อเท็จจริงหรือรวบรวมพยานหลักฐานเพิ่มเติม(๓)สรุปประเด็นและเสนอความเห็นเกี่ยวกับข้ออุทธรณ์และส่งผ่านกองกฎหมายและข้อพิพาทแรงงานสำนักงานปลัดกระทรวงแรงงานและสวัสดิการสังคมข้อ ๘ให้กองกฎหมายและข้อพิพาทแรงงานสำนักงานปลัดกระทรวงแรงงานและสวัสดิการสังคมตรวจสอบข้อเท็จจริงและพิจารณาเสนอความเห็นโดยผ่านที่ปรึกษากองกฎหมาย กระทรวงแรงงานและสวัสดิการสังคมเพื่อพิจารณากลั่นกรองก่อนนำเรียนรัฐมนตรีว่าการกระทรวงแรงงานและสวัสดิการสังคมพิจารณาข้อ ๙เมื่อรัฐมนตรีว่าการกระทรวงแรงงานและสวัสดิการสังคมได้วินิจฉัยอุทธรณ์แล้วให้กรมพัฒนาฝีมือแรงงานแจ้งผลคำวินิจฉัยอุทธรณ์ให้ผู้อุทธรณ์ทราบข้อ ๑๐ระยะเวลาดำเนินการตามข้อ ๖ ข้อ ๗ และข้อ ๙ให้ปฏิบัติงานให้แล้วเสร็จภายในสามสิบวันทำการ ทั้งนี้ไม่รวมถึงระยะเวลาดังต่อไปนี้(๑) ระยะเวลาที่รอให้ผู้อุทธรณ์นำหลักฐานเอกสารอื่น ๆมาเพิ่มเติมประกอบการพิจารณา(๒)ระยะเวลาดำเนินการของหน่วยงานที่เกี่ยวข้องให้เจ้าหน้าที่บันทึกระยะเวลาที่รอไว้เป็นหลักฐานข้อ ๑๑ให้อธิบดีกรมพัฒนาฝีมือแรงงานเป็นผู้รักษาการตามระเบียบนี้ประกาศ ณ วันที่ ๑๓ มกราคม พ.ศ. ๒๕๔๐สม ศุภนครอธิบดีกรมพัฒนาฝีมือแรงงานวิภา/ผู้จัดทำ๑๓ มีนาคม ๒๕๕๕[๑] ราชกิจจานุเบกษาเล่ม ๑๑๔/ตอนที่ ๕ ง/หน้า ๔๔/๑๖ มกราคม ๒๕๔๐